Diari Oficial de la Generalitat Valenciana


Sumari del DOGV 2853, del 22-10-1996 (1996/839612)

RESOLUCIÓ de 20 de maig de 1996, del director general de Justícia de la Conselleria de Presidència, per la qual s'acorda donar de baixa al Registre de Fundacions de la Comunitat Valenciana la Fundació Congregació Religiosa de Germanes Servidores de Jesús del Cottolengo del Pare Alegre, de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2853

Data del DOGV
:   22-10-1996

Secció del DOGV
:   ALTRES DISPOSICIONS

Número del document
:   1996/839612


Data del document
:   20-05-1996

Organisme emissor
:   Conselleria de Presidència

Tipus de document
:   Resolució

RESOLUCIó de 20 de maig de 1996, del director general de Justícia de la Conselleria de Presidència, per la qual s'acorda donar de baixa al Registre de Fundacions de la Comunitat Valenciana la Fundació Congregació Religiosa de Germanes Servidores de Jesús del Cottolengo del Pare Alegre, de València.   
En virtut de l'escrit tramès per la germana Antonia Merelo Marcos, en representació de Congregació Religiosa de Germanes Servidores de Jesús del Cottolengo del Pare Alegre, es posen en coneixement els següents  
Fets  
Primer  
Que la Congregació esmentada és una entitat religiosa erigida canònicament en virtut del dret substantiu de l'Església catòlica per la competent autoritat eclesiàstica.  
Segon  
Que l'esmentada entitat està inscrita al Registre d'Entitats Religioses dependent del Ministeri de Justícia, tal i com s'acredita mitjançant certificat registral, amb el núm. 705/1, secció especial, grup B.  
Tercer  
Que la finalitat que acompleix és benèfica i assistencial mitjançant l'atenció hospitalària i de caritat, la qual cosa va produir en el seu moment la classificació com a fundació de beneficència particular, en no haver normativa especial estatal especial aplicable a les entitats religioses erigides per les esglésies, comunitats o confessions per al compliment dels seus fins.  
Fonaments de dret  
Primer  
La disposició addicional tercera de la Llei 30/94, de 24 de novembre, de Fundacions i del Reial Decret 316/96, de 23 de febrer, pel qual s'aprova el Reglament de Fundacions de competència estatal, de plena aplicació al cas, estableix que allò disposat en aquestes s'entén sense perjudici dels acords subscrits entre l'Estat espanyol i l'Església catòlica, i també amb altres esglésies, comunitats i confessions.  
En aquest cas concret l'Acord sobre assumptes jurídics subscrit en data 3 de gener de 1979 entre l'Estat espanyol i la Santa Seu, remet al registre especial que en el seu moment es cree als efectes de l'adquisició de la personalitat jurídica de les entitats religioses dependents o erigides per l'Església catòlica. Registre que en l'actualitat estat regulat en virtut d'allò disposat en l'art. 7 de la Llei Orgànica 7/80, de 5 de juliol, de Llibertat Religiosa i el Reial Decret 142/81, de 9 de gener, pel qual s'aprova el Reglament de Registre d'Entitats Religioses.   
Segon  
L'expedient ha estat tramitat per la Direcció General de Justícia de la Conselleria de Presidència, mitjançant el Servei d'Entitats Jurídiques, en virtut de les atribucions que té conferides pel Decret 44/96, de 25 de març, del Govern Valencià, pel qual s'aprova el Reglament Orgànic i Funcional de la Presidència de la Generalitat i el de la Conselleria de Presidència, i el Decret 5/96, de 25 de març, del president de la Generalitat, pel qual s'assignen competències a la Conselleria de Presidència, en relació amb el Decret 60/95, de 18 d'abril, del Govern Valencià, de creació del Registre de Protectorat de Fundacions de la Comunitat Valenciana, d'acord amb allò establert en la disposició addicional primera de l'esmentat Decret 44/96, de 25 de març.  
Vistos la Constitució, la Llei 30/94, de 24 de novembre, el reial Decret 316/96, de 23 de febrer, pel qual s'aprova el reglament de Fundacions de competència estatal, el Decret 60/95, de 18 d'abril, del Govern Valencià, l'Ordre de 19 de gener de la Conselleria d'Administració Pública, per la qual s'estableix la data d'inici d'activitats del Registre i Protectorat únics de la Comunitat Valenciana i la disposició addicional primera del Decret 44/96, de 25 de març, del Govern Valencià, a què es fa referència en l'apartat anterior. Resolc:  
Donar de baixa al Registre de Fundacions de la Comunitat Valenciana la Fundació Congregació de Germanes Servidores de Jesús del Cottolengo del Pare Alegre, entenent-se que totes les actuacions d'aquesta competeixen al Registre d'Entitats Religioses del Ministeri de Justícia.  
Notifiqueu aquesta Resolució, i s'adverteix que contra aquesta, que no posa fi a la via administrativa, es pot interposar recurs ordinari davant el mateix òrgan o davant el conseller de Presidència, en el termini d'un mes, comptador a partir de la data de la seua notificació, de conformitat amb el que disposen el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 20 de maig de 1996.- El director general de Justícia: Eloy Velasco NúÑez.